水调歌头
作者：高明《蔡伯喈琵琶记》
朝代：元

paragraphs: 屏开金孔雀，褥隐绣芙蓉。
兽炉烟袅，莲台绛蜡吐春红。
广设珊瑚席子，高把真珠帘卷，环列翠屏风。
人间丞相府，天上蕊珠宫。
锦遮围，花熳烂，玉玲珑。
繁弦脆管，欢声鼎沸画堂中。
簇拥金钗十二，座列三千珠履？谈笑尽王公。
正是门阑多喜气，女婿近乘龙。
(外白)状元来了未？(末白)远远望见一簇人马闹炒，想是状元来了。
(生上唱)。